**Rydym ni’n cydweithio â Ramblers Cymru er mwyn cynnal gŵyl rad ac am ddim i ddathlu Llwybr Arfordir Cymru**

Mae gennym ni raglen gyffrous o deithiau cerdded a gweithgareddau i’w cynnal yn saith o leoliadau mwyaf poblogaidd Llwybr yr Arfordir, a hynny dros gyfnod o saith diwrnod rhwng y 4ydd a’r 19eg o Fai, 2019. Gyda dros 40 o deithiau tywys, a digonedd o weithgareddau fel glanhau traethau a chasglu bwyd gwyllt, bydd rhywbeth yn siŵr o’ch ysbrydoli i wisgo’ch esgidiau cerdded.

Bydd y rhaglen yn cynnwys digwyddiadau sy’n addas ar gyfer ystod eang o alluoedd gwahanol- boed yn gerddwr brwd neu’n deulu ifanc. Rydym ni’n awyddus i bawb ymuno â ni er mwyn darganfod rhan fach o’u Llwybr Arfordir.

**\*\* Gallwch archebu eich lle ar ddigwyddiad trwy glicio ar y ddolen EventBrite yn y rhaglen hon – welwch chi yno! \*\***

|  |  |  |  |
| --- | --- | --- | --- |
| **Dydd Sadwrn, 4 Mai** | **Llandudno – Traeth y Gorllewin – ardal chwarae gyferbyn â Gwesty Lilly – LL30 2BD** | **Hygyrchedd** | **Arweinwyr y Daith** |
| **Y Fardre a Bryn Tŵr**  9.30am er mwyn dechrau am 10am.  7 milltir | <https://www.eventbrite.co.uk/e/llandudno-the-vardre-and-tower-hill-tickets-59101309608>  *Mae’r rhan yma o lwybr yr arfordir yn cynnig golygfeydd gwych o’r mynyddoedd a’r arfordir, gyda thraeth heulog a llwyth o hanes.* | Cŵn cymorth yn unig  Anaddas ar gyfer cadeiriau olwyn  Addas ar gyfer plant hŷn (wedi eu goruchwylio) | [Cerddwyr  Dyffryn Conwy](https://www.conwyvalleyra.org.uk/) |
| **Pen y Gogarth – ‘Llwybr y Llesg’ a Gerddi Haulfre**  Cychwyn am 10am,  6 milltir | <https://www.eventbrite.co.uk/e/great-orme-circular-invalids-walk-and-haulfre-gardens-tickets-58803735556>  *Mae’r daith hon yn mynd o amgylch Pen y Gogarth ac yn cynnig golygfeydd gwych o’r môr ar ei hyd. Mae’n gyfoethog o ran hanes y rhyfel, bywyd gwyllt a golygfeydd dramatig.* | Cŵn cymorth yn unig  Anaddas ar gyfer cadeiriau olwyn  Addas ar gyfer plant hŷn (wedi eu goruchwylio) | [Cerddwyr  Dyffryn Conwy](https://www.conwyvalleyra.org.uk/) |
| **Pen y Gogarth a Safle Hyfforddi Ail Ryfel Byd**  Cychwyn am 10am, 4 milltir | <https://www.eventbrite.co.uk/e/llandudno-the-great-orme-and-world-war-ii-training-site-morning-tickets-59162742355>  *Golygfeydd ysblennydd o’r môr ym mhob man gyda blodau gwyllt, geifr, hanes milwrol a golygfeydd dramatig.* | Cŵn cymorth yn unig  Addas ar gyfer cadeiriau olwyn a choetsys  Addas ar gyfer teuluoedd (rhaid i blant gael eu goruchwylio) | [Cerddwyr  Dyffryn Conwy](https://www.conwyvalleyra.org.uk/) |
| **Crwydro ymhlith Blodau Gwylltion**  Cychwyn am 10am,  tua 1 filltir | <https://www.eventbrite.co.uk/e/wildflower-wander-llandudno-west-shore-tickets-58800902081>  *Taith deuluol i ddarganfod blodau a bywyd gwyllt, gyda chwmni arbenigwr i adnabod popeth a welwch wrth grwydro’r llwybr.* | Cŵn cymorth yn unig  Addas ar gyfer teuluoedd (rhaid i blant ifanc gael eu goruchwylio)  Anaddas ar gyfer pobl gyda phroblemau symudedd  Anaddas ar gyfer cadeiriau olwyn | [Ymddiriedolaeth Natur Gogledd Cymru](https://www.northwaleswildlifetrust.org.uk/) |
| **Glanhau Traeth y Gorllewin**  Cychwyn am 10am,  1 filltir | <https://www.eventbrite.co.uk/e/west-shore-beach-clean-keep-wales-tidy-llandudno-tickets-58806317278>  *Helpwch fywyd morol i ffynnu drwy ymuno â theuluoedd eraill i gasglu sbwriel ar hyd y traeth.* | Cŵn cymorth yn unig  Anaddas ar gyfer cadeiriau olwyn  Addas ar gyfer teuluoedd (rhaid i blant gael eu goruchwylio) | [Cadwch Gymru’n Daclus](https://www.keepwalestidy.cymru/) |
| **Crwydro Pen y Gogarth**  Cychwyn am 10.30am, cymedrol, 6.5 milltir | <https://www.eventbrite.co.uk/e/llandudno-great-orme-ramble-tickets-58860995823>  *Dewch i weld golygfeydd gwych a mannau arbennig ar y daith hon ar Ben y Gogarth.* | Cŵn cymorth yn unig  Anaddas ar gyfer cadeiriau olwyn  Addas ar gyfer plant hŷn (wedi eu goruchwylio) | [Cerddwyr  Dyffryn Conwy](https://www.conwyvalleyra.org.uk/) |
| **Saffari Glan-môr**  Cychwyn am 1pm,  1 filltir | <https://www.eventbrite.co.uk/e/seashore-safari-llandudno-west-shore-tickets-58794948273>  *Taith ar hyd y traeth i’r teulu cyfan.* | Cŵn cymorth yn unig  Anaddas ar gyfer cadeiriau olwyn  Addas ar gyfer plant ifanc (wedi eu goruchwylio) | [Ymddiriedolaeth Natur Gogledd Cymru](https://www.northwaleswildlifetrust.org.uk/) |
| **Pen y Gogarth a Safle Hyfforddi Ail Ryfel Byd**  Cychwyn am 2pm,  4 milltir | <https://www.eventbrite.co.uk/e/llandudno-the-great-orme-and-world-war-ii-training-site-afternoon-tickets-58867439095>  *Golygfeydd ysblennydd o’r môr ym mhob man gyda blodau gwyllt, geifr, hanes milwrol a golygfeydd dramatig.* | Cŵn cymorth yn unig  Addas ar gyfer cadeiriau olwyn a choetsys  Addas ar gyfer plant (gydag oedolion yn eu goruchwylio) | [Cerddwyr  Dyffryn Conwy](https://www.conwyvalleyra.org.uk/) |
| **Dydd Sul, 5 Mai** | **Ynys Môn – lleoliadau amrywiol** | **Hygyrchedd** | **Arweinwyr y Daith** |
| **Gwibdaith Gwiwerod “Nutkin Ventured, Nutkin Gained”**  10am, 3 milltir  Cyfarfod: maes parcio  Llyn Parc Mawr  LL62 5BA | <https://www.eventbrite.co.uk/e/nutkin-ventured-nutkin-gained-red-squirrel-discovery-tickets-58785191089>  *Dewch i ddarganfod un o famaliaid mwyaf prin Prydain, y wiwer goch, a pham maen nhw’n byw ar Ynys Môn. Mae croeso i deuluoedd gyda phlant ifanc!* | Cŵn cymorth yn unig  Anaddas ar gyfer cadeiriau olwyn  Addas ar gyfer teuluoedd gyda phlant o bob oed | [Cerddwyr Ynys Môn](http://ynysmonramblers.org.uk/) a’r [Ymddiriedolaeth Gwiwerod Coch](https://www.visitanglesey.co.uk/en/things-to-do/activities/wildlife-highlights-red-squirrel/#.XKyItvZFxPY) |
| **Treftadaeth Menai – Taith y Glannau**  10am, 1.5 milltir  Cyfarfod:  Canolfan Thomas Telford. LL59 5EA | <https://www.eventbrite.co.uk/e/menai-bridge-heritage-waterfront-walk-tickets-58436796030>  *Mae digonedd i’w ddysgu ar lannau’r Afon Menai – daeareg o gyfnod cyn-hanes; ffeithiau am y llanw a’r môr; hanes naturiol yr ardal a threftadaeth ddiwydiannol.*  Mae hon yn daith hygyrch (ar gais). | Croeso i gŵn ar dennyn  Addas ar gyfer teuluoedd gyda phlant ifanc  Gellir gwneud y daith yn hygyrch i gadeiriau olwyn ond **rhaid** rhoi gwybod ymlaen llaw | [Treftadaeth Menai](https://menaibridges.co.uk) |
| **Traeth Niwbwrch – casglu sbwriel**  12.45pm, 1 filltir  Cyfarfod:  Maes parcio Traeth Niwbwrch, bwrdd gwybodaeth  LL61 6SA | <https://www.eventbrite.co.uk/e/newborough-beach-clean-keep-wales-tidy-ynys-mon-tickets-59059185614>  *Helpwch fywyd morol i ffynnu drwy ymuno â theuluoedd eraill i gasglu sbwriel ar hyd y traeth hir a thywodlyd hwn gyda golygfeydd o Fae Caernarfon a mynyddoedd o’r Eifl i’r Glyderau, yn cynnwys yr Wyddfa ei hun!* | Cŵn cymorth yn unig  Anaddas ar gyfer cadeiriau olwyn  Addas ar gyfer teuluoedd (rhaid i blant gael eu goruchwylio) | [Cadwch Gymru’n Daclus](https://www.keepwalestidy.cymru/) |
| **Treftadaeth Menai – Taith y Ddwy Bont**  1pm, 3 milltir  Cyfarfod: Canolfan Thomas Telford.  LL59 5EA | <https://www.eventbrite.co.uk/e/menai-heritage-two-bridges-walk-tickets-58427948567>  *Mwynhewch daith dywys hanesyddol sy’n cwmpasu’r ddwy bont eiconig ar draws y Fenai.* | Croeso i gŵn ar dennyn  Addas ar gyfer teuluoedd gyda phlant ifanc  Gellir gwneud y daith yn hygyrch i gadeiriau olwyn ond **rhaid** rhoi gwybod ymlaen llaw | [Treftadaeth Menai](https://menaibridges.co.uk) |
| **Dydd Llun, 6 Mai** | **Porthmadog – pob taith yn cychwyn o:**  Y Ganolfan, Stryd Fawr, Porthmadog, LL49 9LU | **Hygyrchedd** | **Arweinwyr y Daith** |
| **Cricieth i Borthmadog**  9.15am, 6.5 milltir  Bws yn gadael  am 9.45am | <https://www.eventbrite.co.uk/e/criccieth-to-porthmadog-tickets-58633427159>  *Cerddwch lwybr yr arfordir o Gricieth i Borthmadog i fwynhau golygfeydd o’r môr a’r mynydd, o Gastell Cricieth ar draws y dŵr am Gastell Harlech, a thraeth prydferth hir a thywodlyd.* | Cŵn cymorth yn unig.  Anaddas ar gyfer cadeiriau olwyn  Anaddas ar gyfer teuluoedd (addas ar gyfer plant hŷn) | [Cerddwyr Eryri](https://eryriramblers.org/) |
| **Taith Dreftadaeth  Trên Stêm Ffestiniog**  9.15am, 4.3 milltir  Cost: £10 + ffi archebu | <https://www.eventbrite.co.uk/e/ffestinniog-steam-train-heritage-walk-tickets-58255275096>  *I selogion trenau bach, mae’r daith gerdded bedair milltir yma’n cynnwys taith ar reilffordd gul fyd-enwog* [*Ffestiniog*](https://www.festrail.co.uk/%20) *ac ymweliad â gwaith peirianyddol Boston Lodge, y gweithdy rheilffordd hynaf yn y byd. £10 + ffi archebu.* | Dim cŵn  Anaddas ar gyfer cadeiriau olwyn a choetsys  Addas ar gyfer pobl gyda lefel sylfaenol o ffitrwydd heb broblemau symudedd | [Cerddwyr Eryri](https://eryriramblers.org/) |
| **Cricieth i Lanystumdwy**  9.15am, bws yn gadael am 9.45am, 5.5 milltir | <https://www.eventbrite.co.uk/e/criccieth-to-llanystumdwy-and-wales-coast-path-tickets-58635306781>  *Mae’r daith yma’n dilyn lonydd cefn prydferth gyda blodau gwyllt ac ymweliad â bedd enwog Lloyd George, cyn croesi caeau at yr arfordir a dilyn llwybr yr arfordir yn ôl i Gricieth.* | Croeso i gŵn ar dennyn  Anaddas ar gyfer cadeiriau olwyn  Addas ar gyfer plant hŷn (wedi eu goruchwylio) sy’n abl i gerdded 5.5 milltir | [Cerddwyr Eryri](https://eryriramblers.org/) |
| **Porthmadog  i Foel-y-Gest**  9.30am, 5.3 milltir | <https://www.eventbrite.co.uk/e/porthmadog-to-moel-y-gest-tickets-58629683963>  *Mae’r gylchdaith yma’n dringo’r mynydd drwy goetir ar lwybrau glaswelltog i gopa bendigedig gyda golygfeydd 360 gradd gwych o Ben Llŷn, Eryri a chestyll Cricieth a Harlech.* | Croeso i gŵn ffit ar dennyn  Yn cynnwys dringfeydd serth a pheth sgramblo dros greigiau  Anaddas ar gyfer cadeiriau olwyn  Anaddas ar gyfer plant ifanc | [Cerddwyr Eryri](https://eryriramblers.org/) |
| **Porthmadog  i Forfa Bychan**  9.30am, 5.5 milltir | <https://www.eventbrite.co.uk/e/porthmadog-to-morfa-bychan-tickets-58263156670>  *Mwynhewch olygfeydd ysblennydd ar y daith gerdded pum milltir a hanner milltir hon ar hyd clogwyni. Mae’r llwybr cylchol yn edrych draw am Gastell Harlech a thros yr aber ac yn mynd heibio Traeth y Graig Ddu a’r Tŷ Powdr, lle’r oedd powdr gwn ar gyfer chwareli llechi’n cael ei storio.* | Croeso i gŵn ar dennyn  Anaddas ar gyfer cadeiriau olwyn  Addas ar gyfer plant (wedi eu goruchwylio)  sy’n abl i gerdded 5.5 milltir, gydag ambell fryn | [Cerddwyr Eryri](https://eryriramblers.org/) |
| **Darganfod y Twyni – glanhau traeth Morfa Bychan**  9.45am, 1.5 milltir  Cyfarfod:  Morfa Bychan –  Traeth y Graig Ddu,  Porthmadog  Gwynedd LL49 9YA | <https://www.eventbrite.co.uk/e/discover-the-dunes-morfa-bychan-beach-clean-tickets-59042110542>  *Helpwch fywyd morol i ffynnu drwy ymuno â theuluoedd eraill i gasglu sbwriel ar Draeth y Graig Ddu a Morfa Bychan ar Benrhyn Llŷn. Mae’r traeth tywodlyd dwy filltir o hyd hwn, gyda’i ogofâu a’i byllau creigiog, yn lle perffaith i dreulio diwrnod gyda’r teulu.* | Cŵn cymorth yn unig  Anaddas ar gyfer cadeiriau olwyn  Addas ar gyfer teuluoedd (pawb dan 18 i gael eu goruchwylio gan oedolyn) | [Cadwch Gymru’n Daclus](https://www.keepwalestidy.cymru/) |
| **Darganfod Porthmadog a Thremadog**  10am, 4.5 milltir | <https://www.eventbrite.co.uk/e/porthmadog-and-tremadog-discovery-tickets-58270197730>  *Taith hamddenol o gwmpas trefi Porthmadog a Thremadog ac ymweliad ag Amgueddfa’r Môr. Taith addas ar gyfer teuluoedd a thaith hygyrch hefyd.* | Croeso i gŵn ar dennyn (ond ddim tu mewn i’r amgueddfa)  Gellir gwneud y daith yn hygyrch i gadeiriau olwyn ond rhaid rhoi gwybod ymlaen llaw  Addas ar gyfer teuluoedd gyda phlant ifanc | [Amgueddfa’r Môr](https://portmm.org/)  [Cerddwyr Eryri](https://eryriramblers.org/) |
| **Llwybr y Pâl – Ynys Lawd, Ynys Cybi**  10.15am, 1 filltir  Cyfarfod:  Maes parcio’r RSPB, Ffordd Ynys Lawd,  LL65 1YH | <https://www.eventbrite.co.uk/e/puffin-trail-south-stack-holy-island-tickets-58708133608>  *Rhan wyllt o’r arfordir sydd yn ferw o adar môr – o lwybr yr arfordir, mae’n bosib i chi weld palod, llursod a gwylogod yn nythu ar y clogwyni, ac mae’n bosib y gwelwch chi forloi a dolffiniaid allan ar y môr. Taith addas i deuluoedd.* | Cŵn cymorth yn unig  Anaddas ar gyfer cadeiriau olwyn  Addas ar gyfer teuluoedd gyda phlant o bob oed | [RSPB](https://www.rspb.org.uk/reserves-and-events/reserves-a-z/south-stack-cliffs/) a [Cherddwyr  Ynys Môn](http://ynysmonramblers.org.uk/) |
| **Darganfod Bywyd Gwyllt – The Range**  1.15pm, 3 milltir  Cyfarfod:  Maes parcio’r RSPB,  The Range, Caergybi  LL65 2NA | <https://www.eventbrite.co.uk/e/wildlife-discovery-the-range-nature-reserve-anglesey-tickets-58710307109>  *Os ydych chi’n mwynhau botaneg, mae’r rhan hon o’r arfordir yn gyfoethog mewn blodau gwyllt a grug. Mae hefyd yn lle gwych i weld cudyllod coch, brain coesgoch, cigfrain ac efallai hebogiaid tramor hyd yn oed.* | Cŵn cymorth yn unig  Anaddas ar gyfer cadeiriau olwyn  Addas ar gyfer teuluoedd gyda phlant o bob oed | [RSPB](https://www.rspb.org.uk/reserves-and-events/reserves-a-z/south-stack-cliffs/) a [Cherddwyr  Ynys Môn](http://ynysmonramblers.org.uk/) |
| **Dydd Mawrth, 7 Mai** | **Gwarchodfa Natur Genedlaethol Niwbwrch ac Ynys Llanddwyn,** Traeth Llanddwyn, Stryd yr Eglwys, Ynys Môn LL61 6SA | **Hygyrchedd** | **Arweinwyr y Daith** |
| **Ynys Llanddwyn – Serch, Lloches  a Bywyd Gwyllt**  9.45am, 3 milltir  Cyfarfod:  Gwarchodfa Natur Genedlaethol Niwbwrch ac Ynys Llanddwyn LL61 6SA | <https://www.eventbrite.co.uk/e/llanddwyn-island-love-sanctuary-and-wildlife-tickets-59045026263>  *Taith ar hyd traeth ysgubol Niwbwrch ymlaen i ynys eiconig Llanddwyn, sydd yn frith o ddiddordeb hanesyddol, diwylliannol ac ecolegol.* | Cŵn cymorth yn unig  Anaddas ar gyfer cadeiriau olwyn  Addas ar gyfer plant sy’n abl i gerdded y pellter (wedi eu goruchwylio gan oedolyn) | [Cerddwyr Ynys Môn](http://ynysmonramblers.org.uk/) a [Chyfoeth Naturiol Cymru](http://ynysmonramblers.org.uk/) |
| **Dydd Gwener, 10 Mai** | **Maes parcio Traeth Llanddona, Biwmares. LL58 8UW** | **Hygyrchedd** | **Arweinwyr y Daith** |
| **Profiad  Llwybr Arfordirol Newydd Llanddona**  10am, 7.5 milltir  Cyfarfod:  Maes parcio  Traeth Llanddona, Biwmares LL58 8UW | <https://www.eventbrite.co.uk/e/llanddona-new-coast-path-experience-anglesey-tickets-58716454496>  *Mae’r daith hon yn dilyn rhan newydd ei hagor o lwybr yr arfordir ger Traeth Llanddona – rhan ddieithr ond hardd o Ynys Môn gyda digonedd o flodau gwyllt, adar môr a siawns i weld llamhidyddion.* | Cŵn cymorth yn unig  Anaddas ar gyfer cadeiriau olwyn  Anaddas ar gyfer plant | [Silver Slashers](http://www.ynysmonramblers.org.uk/footpath-maintenance.html) a [Cherddwyr Ynys Môn](http://ynysmonramblers.org.uk/) |
| **Dydd Sadwrn, 11 Mai** | **Tŷ Cwch Cwmtydu, Llwyndafydd, Llandysul SA44 6LQ** | **Hygyrchedd** | **Arweinwyr y Daith** |
| **Cylchdaith Cwmtydu – Nesáu at Natur**  9.30am er mwyn dechrau am 10am  8.25 milltir/13 cilomedr | <https://www.eventbrite.co.uk/e/cwmtydu-get-close-to-nature-tickets-58847841478>  *Cylchdaith sy’n cynnwys yr odyn galch yng Nghwmtydu ac amrywiaeth o adar a glöynnod byw. Gallwch hefyd gadw llygad ar agor am ddolffiniaid trwyn potel wrth fwynhau’r golygfeydd arfordirol ysblennydd.* | Cŵn cymorth yn unig  Anaddas ar gyfer cadeiriau olwyn  Addas ar gyfer plant hŷn sy’n gallu cwblhau’r daith | [Cerddwyr Llambed a Dyffryn Teifi](https://www.ramblers.org.uk/go-walking/group-finder/areas/ceredigion/groups/lampeter.aspx) |
| **Cwmtydu – Gwyrddni Gwyllt y Gwanwyn (chwilota am fwyd ar hyd y glannau)**  9.30am er mwyn dechrau am 10am,  2 filltir | <https://www.eventbrite.co.uk/e/cwmtydu-wild-spring-greens-coastal-foraging-tickets-58850427212>  *Dewch i ddarganfod pleserau bwytadwy ar y glannau, traeth cyfrinachol a chreigiau anarferol.* | Croeso i gŵn ar dennyn  Anaddas ar gyfer cadeiriau olwyn  Croeso i blant sy’n cael eu goruchwylio | [Wild Pickings](http://www.wildpickings.co.uk/) |
| **Cwmtydu –  Taith Hynod o Hardd**  9.30am er mwyn dechrau am 10am,  7 milltir | <https://www.eventbrite.co.uk/e/cwmtydu-scenic-walk-tickets-58851214567>  *Dringfa serth uwchben Cwmtydu gyda golygfeydd arfordirol gwych tuag at Ynys Lochtyn. Taith galed ond tawel gyda chyfoeth o gilfachau, coetir a bywyd gwyllt.* | Cŵn cymorth yn unig  Anaddas ar gyfer cadeiriau olwyn  Addas ar gyfer plant hŷn sy’n abl i gerdded y pellter (rhaid i bawb dan 18 gael eu goruchwylio gan oedolyn) | [Cerddwyr Aberystwyth](https://www.ramblers.org.uk/aberystwyth) |
| **Hanes, Chwedlau  a Bywyd Gwyllt – Llangrannog i Gwmtydu**  10.00am er mwyn dechrau am 10.30am,  3 milltir | <https://www.eventbrite.co.uk/e/history-legends-and-wildlife-llangrannog-to-cwmtydu-tickets-58735171479>  *Gyda golygfeydd dramatig ac ysblennydd ar hyd y daith, cewch gyfle hefyd i weld amrywiaeth o adar môr ac o bosib dolffiniaid, llamhidyddion a morloi. Cesglir sbwriel wrth gerdded cyn dychwelyd mewn bws mini, ond os ydych eisiau taith hirach, gallwch ddilyn llwybr yr arfordir yn ôl i’r* [*Tŷ Cwch*](https://tycwch-cwmtydu-boathouse.wales/) *ble bydd lluniaeth ar gael.* | Croeso i gŵn ar dennyn  Anaddas ar gyfer cadeiriau olwyn  Addas ar gyfer teuluoedd (rhaid i blant gael eu goruchwylio a bod yn abl i gerdded 3 milltir) | [Cadwch Gymru’n Daclus](https://www.keepwalestidy.cymru/) |
| **Dydd Sul, 12 Mai** | **Harbwr Saundersfoot. SA69 9HE** | **Hygyrchedd** | **Arweinwyr y Daith** |
| **Saundersfoot**  **i Fae Waterwynch**  9.45am er mwyn dechrau am 10am,  6.5 milltir | <https://www.eventbrite.co.uk/e/saundersfoot-to-waterwynch-bay-tickets-58781671562>  *Ymunwch â’r daith yma ar hyd Llwybr Arfordir Penfro i fwynhau cerdded ar ben clogwyni, traethau hardd, cymalau drwy goetir a golygfeydd arfordirol gwych.* | Cŵn cymorth yn unig  Anaddas ar gyfer cadeiriau olwyn a choetsys  Anaddas ar gyfer plant ifanc  Rhaid i gerddwyr fod wedi arfer ag wyneb anwastad, a dringfeydd a disgyniadau serth | [Cerddwyr  Sir Benfro](https://www.ramblers.org.uk/go-walking/group-finder/areas/pembrokeshire/groups/pembrokeshire.aspx) |
| **Saundersfoot – Arfordir a Chefn Gwlad**  9.45am er mwyn dechrau am 10am,  3.5 milltir | <https://www.eventbrite.co.uk/e/saundersfoot-coast-and-countryside-tickets-58782707661>  *Mae’r daith hon yn edrych ar orffennol diwydiannol Saundersfoot a’r maes glo lleol. Yn ogystal â golygfeydd o lwybr yr arfordir ger Harbwr Saundersfoot a Coppet Hall, bydd y daith hefyd yn cwmpasu coetir, caeau, ffermydd a phentrefi.* | Croeso i gŵn ar dennyn  Anaddas ar gyfer cadeiriau olwyn a choetsys  Croeso i blant sydd wedi eu goruchwylio ac sy’n abl i gerdded pellter y daith | [Cynllun Atgyfeirio Ymarfer Corff Cyngor Sir Benfro](https://www.eventbrite.co.uk/e/saundersfoot-coast-and-countryside-tickets-58782707661) |
| **Parc Treftadaeth Saundersfoot  a Glofa’r Gelli**  9.45am er mwyn dechrau am 10am,  4 milltir | <https://www.eventbrite.co.uk/e/saundersfoot-heritage-park-and-grove-colliery-tickets-58779202176>  *Archwiliwch hanes diwydiannol Saundersfoot a mwynhau golygfeydd bendigedig ar hyd yr arfordir.* | Cŵn cymorth yn unig  Anaddas ar gyfer cadeiriau olwyn  Anaddas ar gyfer teuluoedd gyda phlant ifanc | [Clwb Cerdded Steps2Health](http://www.steps2health.org.uk/index.html) |
| **Glanhau Traeth Saundersfoot – Cadwch Gymru’n Daclus**  10.00am am oddeutu  2 awr  Cyfarfod:  Y llithrfa i’r traeth | <https://www.eventbrite.co.uk/e/saundersfoot-beach-clean-keep-wales-tidy-tickets-58729959891>  *Sesiwn glanhau traeth ymarferol gyda Cadwch Gymru’n Daclus a fydd yn edrych ar beth allwn ni i gyd ei wneud i leihau sbwriel morol. Drwy ymuno â’r sesiwn, byddwch yn helpu i leihau’r  bygythiad i fywyd morol a achosir gan sbwriel wedi ei adael ar draethau.* | Croeso i gŵn ar dennyn  Anaddas ar gyfer cadeiriau olwyn  Anaddas ar gyfer plant dan 5 | [Cadwch Gymru’n Daclus](https://www.keepwalestidy.cymru/) |
| **Saundersfoot  i Wiseman’s Bridge**  10.30am er mwyn dechrau am 11am, 2.5 milltir | [*https://www.eventbrite.co.uk/e/saundersfoot-to-wisemans-bridge-tickets-58781337563*](https://www.eventbrite.co.uk/e/saundersfoot-to-wisemans-bridge-tickets-58781337563)  *Bydd y daith yn dilyn llwybr yr hen reilffordd drwy dri thwnnel cyn dychwelyd i’r awyr agored a golygfeydd hir godidog ar hyd yr arfordir, gyda chlogwyni uchel uwchlaw a thraeth creigiog isod.* | Cŵn cymorth yn unig  Hygyrch i gadeiriau olwyn  Addas ar gyfer teuluoedd gyda phlant ifanc | [Clwb Cerdded Steps2Health](http://www.steps2health.org.uk/index.html) |
| **Saundersfoot: Coetir Colby ac Amroth**  2.00pm 3.7 milltir | <https://www.eventbrite.co.uk/e/saundersfoot-colby-woods-and-amroth-tickets-59104326632>  *Mae’r daith hon yn mynd drwy harddwch Gerddi Coetir Colby, gan ddilyn y nant lawr i bentref glan-môr Amroth, yna ymlaen i Wiseman’s Bridge a thrwy’r twnneli lle’r arferai rheilffordd gul redeg o’r pyllau glo lleol i Harbwr Saundersfoot.* | Croeso i gŵn ar dennyn  Anaddas ar gyfer cadeiriau olwyn a choetsys  Addas ar gyfer plant ifanc sy’n abl i gerdded pellter y daith | [Awdurdod Parc Cenedlaethol Arfordir Penfro  - Walkability](https://www.pembrokeshirecoast.wales/default.asp?PID=660) |
| **Dydd Sadwrn, 18 Mai** | **Neuadd Goffa Porth Tywyn. SA16 0BN** | **Hygyrchedd** | **Arweinwyr y Daith** |
| **Cylchdaith Cydweli – Porth Tywyn**  9.30am er mwyn dechrau am 10am, 5.5 milltir  Cyfarfod: Neuadd Goffa Porth Tywyn, gyda bws  yn mynd i bwynt cychwynnol  y daith | <https://www.eventbrite.co.uk/e/kidwelly-circular-burry-port-tickets-58864235513>  *Taith sy’n frith o fywyd gwyllt, hanes a golygfeydd arfordirol gwych. Bydd y daith yn mynd â chi drwy dref glan-môr Cydweli a heibio ffin y castell, drwy dir ffermydd ac ar hyd lonydd gwledig.* | Dim cŵn  Ddim yn hygyrch  Anaddas ar gyfer plant ifanc | [Cerddwyr Caerfyrddin  a’r Cylch](https://www.ramblers.org.uk/go-walking/group-finder/areas/carmarthenshire/groups/carmarthen-and-district.aspx) |
| **Porth Tywyn  – Tywod a Choed**  9.30am er mwyn dechrau am 10am, 8.5 milltir | <https://www.eventbrite.co.uk/e/burry-port-sand-and-wood-tickets-56422922480>  *Bydd y daith hon yn cynnwys bywyd gwyllt, hanes milwrol, goleudai a llongddrylliadau. Byddwn yn ymweld â* [*Pharc Gwledig Pen-bre*](http://www.pembreycountrypark.wales/)*ble bydd* [*Ymddiriedolaeth Archaeolegol Dyfed*](http://www.dyfedarchaeology.org.uk/)  *yn ein tywys o gwmpas rhai o’r adeiladau a bydd gwyliwr adar yn ein helpu i weld ac i adnabod y cyfoeth o adar môr a mamaliaid bychan ar y gwlyptir.*  *Ar ddiwedd y daith, bydd cyfle i ddychwelyd i’r Neuadd Goffa am baned o de ac i fwynhau arddangosfa o hanes diwydiannol yr ardal. Bydd* [*Gorsaf Bad Achub yr RNLI*](https://rnli.org/find-my-nearest/lifeboat-stations/burry-port-lifeboat-station) *hefyd ar agor i gynnig paned a theithiau tywys!* | Cŵn cymorth yn unig  Anaddas ar gyfer cadeiriau olwyn  Anaddas ar gyfer plant ifanc | Cerddwyr Dinefwr |
| **Glanhau Traeth Porth Tywyn – Cadwch Gymru’n Daclus**  10.00am,  oddeutu 2 awr.  Cyfarfod: Harbwr Porth Tywyn, maes parcio traeth y Dwyrain  (ger yr orsaf bad achub newydd) | <https://www.eventbrite.co.uk/e/burry-port-beach-clean-keep-wales-tidy-tickets-58732588754>  *Mae’r daith hamddenol hon, sy’n cynnwys casglu sbwriel, yn cychwyn lawr y llithrfa i’r traeth, ac yn dilyn y tywod tuag at goetiroedd Porth Tywyn, dros y twyni i’r maes parcio ac yn ôl i’r traeth. Wrth gasglu sbwriel a mwynhau’r traeth llydan hwn, bydd cyfle hefyd i ddysgu ychydig am hanes diwydiannol yr ardal.* | Rhaid cadw cŵn ar dennyn  Anaddas ar gyfer cadeiriau olwyn  Addas ar gyfer teuluoedd (rhaid i bawb dan 18 gael eu goruchwylio gan oedolyn) | [Cadwch Gymru’n Daclus](https://www.keepwalestidy.cymru/) |
| **Taith Gerdded Deuluol Llanelli i Borth Tywyn**  Cyfarfod 10.00am-10.15am ar gyfer y bws am 10.30am, 4 milltir (cerdded yn araf)  Cyfarfod: Maes parcio gorsaf reilffordd Porth Tywyn SA16 0BH | <https://www.eventbrite.co.uk/e/llanelli-to-burry-port-family-walk-tickets-58657628546>  *Taith i’r teulu cyfan gyda bywyd gwyllt, gwlyptir, dau oleudy, cerrig Gorsedd yr Eisteddfod a golygfeydd bendigedig o Benrhyn Gŵyr. Bydd cyfle i hedfan barcud ac i ymlacio ar y traeth tywodlyd dymunol, ac i glywed am hanes y gwaith tun a safle castell tomen a beili.* | Hygyrch i bawb  Croeso i gŵn ar dennyn  Addas ar gyfer teuluoedd, delfrydol ar gyfer plant ifanc | [Cerddwyr Llanelli](https://www.ramblers.org.uk/go-walking/group-finder/areas/carmarthenshire/groups/llanelli.aspx) |
| **Treftadaeth Ddiwydiannol a Morol Porth Tywyn**  2.00pm, 2 filltir | <https://www.eventbrite.co.uk/e/industrial-and-maritime-heritage-of-burry-port-tickets-60126477914>  *Wrth gyfarfod yn Neuadd Goffa Porth Tywyn, byddwch yn cael copi o daflen Llwybr Treftadaeth y Gymdeithas. Byddwch yn ymweld â hen orsaf reilffordd Cwm Gwendraeth ac yn mwynhau golygfeydd o’r môr o Farina Porth Tywyn a Harbwr Pen-bre draw am Benrhyn Gŵyr. Byddwch wedyn yn dilyn y llwybr ar hyd yr  arfordir ac yn gweld lleoliadau tramffyrdd a rheilffyrdd y  diwydianwyr cynnar, a’r gweithfeydd copr a thun.* | Anaddas ar gyfer cadeiriau olwyn  Addas i deuluoedd  Croeso i gŵn ar dennyn | [Cymdeithas Treftadaeth  Pen-bre  a Phorth Tywyn](https://www.eventbrite.co.uk/%20http:/pembreyburryportheritage.co.uk/) |
| **Dydd Sul, 19 Mai** | **Llanilltud Fawr – gwahoddir cerddwyr i ddychwelyd i westy’r** [**West House**](https://www.townandcountrycollective.co.uk/west-house/) **am luniaeth ysgafn a cherddoriaeth fyw.** | **Hygyrchedd** | **Arweinwyr y Daith** |
| **Seintiau a Chestyll –  Y Wig i Lanilltud Fawr**  Cofrestru am 9.45am, bws yn gadael am 10.15am, 9 milltir | <https://www.eventbrite.co.uk/e/saints-and-castles-wick-to-llantwit-major-tickets-58272978046>  *Mae’r daith yn dechrau gyda bryngaer o’r Oes Haearn ar Drwyn Y Wrach a goleudy enwog Trwyn yr As Fach, a phasio heibio i Gastell Sain Dunwyd. Bydd y daith yn gorffen gydag ymweliad ag eglwys hanesyddol Illtud Sant yn Llanilltud Fawr, gyda’i chasgliad bendigedig o gerrig a delwau cerfiedig.* | Croeso i gŵn ar dennyn  Anaddas ar gyfer cadeiriau olwyn  Croeso i blant wedi eu goruchwylio ac sy’n gallu cerdded 9 milltir yn gyflym | [Cerddwyr  Tiger Bay](https://www.ramblers.org.uk/tiger-bay) |
| **Y Rhws i Lanilltud Fawr – Cledrau a Chrwydro**  Cyfarfod am 9.45am  yng ngorsaf reilffordd Llanilltud Fawr,  10 milltir | <https://www.eventbrite.co.uk/e/rhoose-to-llantwit-major-rail-ramble-tickets-58649012776>  *Gan ddechrau gyda thaith ar drên o Lanilltud Fawr, bydd y daith gerdded yn dilyn ffin gwarchodfa natur fechan. Byddwch yna’n cerdded ar hyd y morglawdd o gwmpas Aberddawan a heibio i hen wylfa gwylwyr y glannau.* | Croeso i gŵn ar dennyn  Anaddas ar gyfer cadeiriau olwyn  Anaddas ar gyfer plant ifanc | [Cerddwyr Caerdydd](https://www.ramblers.org.uk/go-walking/group-finder/areas/glamorgan/groups/cardiff.aspx) |
| **Y Barri i Lanilltud Fawr – Golygfeydd o’r Hafren a’r Arfordir Treftadaeth**  Cyfarfod am 9.45am  yng ngorsaf reilffordd Llanilltud Fawr,  13 milltir | <https://www.eventbrite.co.uk/e/barry-to-llantwit-major-severn-views-and-heritage-coast-tickets-58651669723>  *Gan ddechrau gyda thaith ar drên o Lanilltud Fawr, mae’r daith yn cynnwys cymysgedd o bentiroedd, traethau tywodlyd, parcdir, llwybrau tawel ar ben clogwyni, clogwyni dramatig a thraethau silffoedd carreg.* | Croeso i gŵn ar dennyn – angen bod yn ffit  Anaddas ar gyfer cadeiriau olwyn  Anaddas ar gyfer plant ifanc | [Cerddwyr Penarth](https://www.ramblers.org.uk/go-walking/group-finder/areas/glamorgan/groups/penarth-and-district.aspx) |
| **Croesau Celtaidd a Chwedlau Hynafol – Llanilltud Fawr**  Cyfarfod am 10am  yn CF61 1ST –  Canolfan Blant GVS,  3 milltir | <https://www.eventbrite.co.uk/e/celtic-crosses-and-ancient-stories-llantwit-major-tickets-58656464063>  *Dewch i ddarganfod straeon hynafol am groesau Celtaidd, mynachlogydd a llawer mwy ar y daith hon drwy’r dref ac ar hyd glannau’r Hoddnant.* | Cŵn cymorth yn unig  Gellir gwneud y daith yn hygyrch i gadeiriau olwyn ond rhaid rhoi gwybod ymlaen llaw  Addas ar gyfer teuluoedd gyda phlant ifanc | [Valeways](http://www.valeways.org.uk/) |
| **Glanhau Traeth Llanilltud Fawr –  Bae Tresilian**  Cyfarfod am 10am  yn CF61 1ST –  Canolfan Blant GVS | <https://www.eventbrite.co.uk/e/llantwit-major-beach-clean-tresilian-bay-tickets-58863768115>  *Mae’r daith yn dechrau yn Llanilltud ac yn dilyn y llwybr byr i’r traeth, lle byddwn yn derbyn offer casglu sbwriel cyn mynd i ben y clogwyni. Mae’r llwybr yn agor allan i gynnig golygfa eang ar draws yr aber ac yn dilyn yr arfordir, gan basio olion llwyfannau gynnau, cyn disgyn tuag at draeth Tresilian.* | Cŵn cymorth yn unig  Anaddas ar gyfer cadeiriau olwyn  Addas ar gyfer teuluoedd (rhaid i blant gael eu goruchwylio) | [Cadwch Gymru’n Daclus](https://www.keepwalestidy.cymru/) |
| **Marcroes  i Lanilltud Fawr**  Gadael CF61 1ST –  Canolfan Blant GVS  ar fws am 10.30am, teithio i Farcroes, lle mae’r daith yn dechrau, 6 milltir | <https://www.eventbrite.co.uk/e/marcross-to-llantwit-major-tickets-58645324745>  *Cerddwch ar hyd Llwybr Arfordir Cymru rhwng Marcroes a Llanilltud Fawr a mwynhau golygfeydd anhygoel o’r arfordir. Ar y daith, byddwch yn gweld castell canoloesol yn Sain Dunwyd, goleudy o’r 19eg ganrif , corn niwl a thraeth bychan diarffordd.* | Cŵn cymorth yn unig  Anaddas ar gyfer cadeiriau olwyn a choetsys  Addas ar gyfer plant hŷn sy’n gallu cerdded tirwedd fryniog am 6 milltir i fyny ac i lawr | [Cerddwyr Penarth a’r Cylch](https://www.ramblers.org.uk/go-walking/group-finder/areas/glamorgan/groups/penarth-and-district.aspx) |
| **Y Saith Pechod Marwol, Llancarfan**  Cyfarfod am 2.00pm  yn Eglwys Sant Cadog, Llancarfan. CF62 3AD  3 milltir | <https://www.eventbrite.co.uk/e/the-seven-deadly-sins-llancarfan-tickets-58439230311>  *Bydd y daith yn cychwyn gyda sgwrs am y darluniau wal canoloesol, sy’n portreadu’r Saith Pechod Marwol, ynghyd ac Angau a San Siôr a’r Ddraig. Wedi’r sgwrs, bydd taith dywys fer o gwmpas y pentref i weld hen felin ddŵr, capeli a dyfrffosydd.* | Croeso i gŵn ar dennyn  Gellir gwneud y daith yn hygyrch i gadeiriau olwyn ond rhaid rhoi gwybod ymlaen llaw  Addas ar gyfer teuluoedd gyda phlant ifanc | [Valeways](http://www.valeways.org.uk/) |

**Dywedwch wrth bawb!**

* Rhannwch y dudalen hon gyda’ch ffrindiau a’ch teulu gan ddefnyddio’r cyfryngau cymdeithasol
* Dilynwch @walescoastpath er mwyn derbyn y newyddion diweddaraf ar ein sianeli cyfryngau cymdeithasol: [Facebook](https://www.facebook.com/walescoastpath/), [Twitter,](https://twitter.com/WalesCoastPath)
* [Instagram,](https://www.instagram.com/walescoastpath/) [YouTube](https://www.youtube.com/user/WalesCoastPath)
* Defnyddiwch yr hashtag #CerddedGydanGilydd er mwyn cyrraedd rhagor o bobl.



Mae’r prosiect wedi derbyn cyllid gan y Gronfa Ymgysylltu Twristiaeth Rhanbarthol (CYTRh) sy’n derbyn cefnogaeth gan Cymunedau Gwledig Llywodraeth Cymru – Rhaglen Ddatblygu Gwledig 2014-2020, sy’n cael ei hariannu gan Gronfa Amaeth Cymru ar gyfer Datblygiad Gwledig (CACagDG) a Chronfa Llywodraeth Cymru er mwyn gwella profiad ymwelwyr a chreu cyrchfanau cryfach drwy gydweithio.